**NACIONALINĖS VISUOMENĖS SVEIKATOS PRIEŽIŪROS LABORATORIJOS**

**DIREKTORIUS**

**ĮSAKYMAS**

**DĖL ASMENS DUOMENŲ TVARKYMO NACIONALINĖJE VISUOMENĖS**

## SVEIKATOS PRIEŻIŪROS LABORATORIJOJE TAISYKLIŲ PATVIRTINIMO

2021 m. d. Nr. VK-

Vilnius

Vadovaudamasis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679 arba BDAR), vadovaudamasis Lietuvos Respublikos asmens duomenų teisinės apsaugos įstatymu, Valstybinės duomenų apsaugos inspekcijos direktoriaus 2018 m. rugpjūčio 29 d. įsakymu Nr. 1T-83(1.12.E) „Dėl Valstybinės duomenų apsaugos inspekcijos 2018 m. liepos 27 d. įsakymo Nr. 1T-72(1.12.E) „Dėl Pranešimo apie asmens duomenų saugumo pažeidimą pateikimo Valstybinei duomenų apsaugos inspekcijai tvarkos aprašo patvirtinimo“ pakeitimo“, 2018-07-30 1T-7 Valstybinės duomenų apsaugos inspekcijos direktoriaus 2018 m. liepos 30 d. įsakymu Nr. 1T-73(1.12.E) „Dėl Duomenų subjekto teisių gauti informaciją, susipažinti su asmens duomenimis, reikalauti ištaisyti ar ištrinti asmens duomenis ir apriboti jų tvarkymą įgyvendinimo, kai duomenų subjektas šias teises įgyvendina per Valstybinę duomenų apsaugos inspekciją, tvarkos aprašo patvirtinimo“, 2018-07-18 1T- 68 2018 m. liepos 18 d. Valstybinės duomenų apsaugos inspekcijos direktoriaus įsakymu Nr. 1T-68(1.12.E) „Dėl Leidimų perduoti asmens duomenis į trečiąsias valstybes ar tarptautinėms organizacijoms išdavimo tvarkos aprašo patvirtinimo“, Bendraisiais reikalavimais organizacinėms ir techninėms asmens duomenų saugumo priemonėms,

t v i r t i n u Asmens duomenų tvarkymo Nacionalinėje visuomenės sveikatos priežiūros laboratorijoje taisykles (pridedama).

Direktorius Danas Bakša

PATVIRTINTA

Nacionalinės visuomenės sveikatos

priežiūros laboratorijos direktoriaus

2021 m. d. įsakymu Nr. VK-

**ASMENS DUOMENŲ TVARKYMO NACIONALINĖJE VISUOMENĖS SVEIKATOS PRIEŽIŪROS LABORATORIJOJE TAISYKLĖS**

**I SKYRIUS**

**BENDROSIOS NUOSTATOS**

* 1. Asmens duomenų tvarkymo Nacionalinėje visuomenės sveikatos priežiūros laboratorijoje taisyklių (toliau – Taisyklės) tikslas – reglamentuoti asmens duomenų tvarkymą Nacionalinėje visuomenės sveikatos priežiūros laboratorijoje (toliau – Laboratorija), nustatyti pagrindines asmens duomenų tvarkymo, duomenų subjekto teisių įgyvendinimo ir duomenų apsaugos technines bei organizacines priemones, siekiant užtikrinti Bendrojo duomenų apsaugos reglamento (toliau – Reglamentas (ES) 2016/679 arba BDAR), Lietuvos Respublikos asmens duomenų teisinės apsaugos įstatymo, kitų įstatymų bei teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.
	2. Tvarkant asmens duomenis vadovaujamasi LR galiojančiais teisės aktais:
		1. Reglamentu (ES) 2016/679) BDAR;
		2. Lietuvos Respublikos asmens duomenų teisinės apsaugos įstatymu (toliau- ADTA);
		3. Lietuvos Respublikos sveikatos priežiūros įstaigų įstatymu;
		4. Lietuvos Respublikos sveikatos draudimo įstatymu;
		5. Lietuvos Respublikos sveikatos apsaugos ministro 2003 m. vasario 25 d. įsakymu Nr. V-117 „Dėl lytiškai plintančią infekciją, ŽIV nešiojimo ir ŽIV ligos epidemiologinės priežiūros tvarkos aprašo patvirtinimo“;
		6. Lietuvos Respublikos sveikatos apsaugos ministro 2007 m. kovo 23 d. įsakymu Nr. V- 179 „Dėl valstybės užsakomų laboratorinio tyrimo nomenklatūros patvirtinimo“;
		7. Lietuvos Respublikos sveikatos apsaugos ministro 2009 m. kovo 31 d. įsakymu Nr. V- 241 „Dėl tymų, raudonukės ir įgimto raudonukės sindromo epidemiologinės priežiūros ir kontrolės tvarkos aprašo patvirtinimo“;
		8. Lietuvos Respublikos sveikatos apsaugos ministro 2012 m. sausio 30 d. įsakymu Nr. V- 58 „Dėl gripo ir ūminių viršutinių kvėpavimo takų infekcijų epidemiologinės priežiūros taisyklių patvirtinimo“;
		9. Lietuvos Respublikos sveikatos apsaugos ministro 2013 m. gruodžio 18 d. įsakymu Nr. V-1194 „Dėl kliniškai ir epidemiologiškai svarbių mikroorganizmų atsparumo antimikrobiniams vaistams stebėsenos ir duomenų apie mikroorganizmų atsparumą antimikrobiniams vaistams rinkimo, kaupimo, analizės ir informacijos pateikimo tvarkos aprašo patvirtinimo“;
		10. Valstybinės duomenų apsaugos inspekcijos direktoriaus 2018 m. rugpjūčio 29 d. įsakymu Nr. 1T-83(1.12.E) „Dėl Valstybinės duomenų apsaugos inspekcijos 2018 m. liepos 27 d. įsakymo Nr. 1T-72(1.12.E) „Dėl Pranešimo apie asmens duomenų saugumo pažeidimą pateikimo Valstybinei duomenų apsaugos inspekcijai tvarkos aprašo patvirtinimo“ pakeitimo“,
		11. 2018-07-30 1T-7 Valstybinės duomenų apsaugos inspekcijos direktoriaus 2018 m. liepos 30 d. įsakymu Nr. 1T-73(1.12.E) „Dėl Duomenų subjekto teisių gauti informaciją, susipažinti su asmens duomenimis, reikalauti ištaisyti ar ištrinti asmens duomenis ir apriboti jų tvarkymą įgyvendinimo, kai duomenų subjektas šias teises įgyvendina per Valstybinę duomenų apsaugos inspekciją, tvarkos aprašo patvirtinimo“,
		12. 2018-07-18 1T-68 2018 m. liepos 18 d. Valstybinės duomenų apsaugos inspekcijos direktoriaus įsakymu Nr. 1T-68(1.12.E) „Dėl Leidimų perduoti asmens duomenis į trečiąsias valstybes ar tarptautinėms organizacijoms išdavimo tvarkos aprašo patvirtinimo;
		13. “Lietuvos Respublikos sveikatos apsaugos ministro 2009 m. gegužės 21 d. įsakymu Nr. V-385 „Dėl patogeninių bakterijų, nustatytų asmens ir visuomenės sveikatos priežiūros įstaigų laboratorijose, identifikavimo ir tipavimo tvarkos aprašo patvirtinimo“;
		14. Lietuvos Respublikos sveikatos apsaugos ministro 2002 m. gruodžio 24 d. įsakymu Nr. 673 „Dėl privalomojo epidemiologinio registravimo, privalomojo informacijos apie epidemiologinio registravimo objektus turinio ir informacijos privalomojo perdavimo tvarkos patvirtinimo“;
		15. Lietuvos Respublikos sveikatos apsaugos ministro 201l m. birželio 17 d. įsakymu Nr. V-618 „Dėl Nacionalinės visuomenės sveikatos priežiūros laboratorijos įgaliojimo vykdyti visuomenės sveikatos mikrobiologijos referentinės laboratorijos funkcijas“;
		16. Lietuvos Respublikos sveikatos apsaugos ministro 2010 m. kovo 4 d. įsakymu Nr. V-178 „Dėl sveikatos priežiūros paslaugų teikimo, kai neatskleidžiama asmens tapatybė, tvarkos aprašo patvirtinimo“;
		17. Nacionalinės visuomenės sveikatos priežiūros laboratorijos informacinės sistemos nuostatais ir Nacionalinės visuomenės sveikatos priežiūros laboratorijos informacinės sistemos duomenų saugos nuostatais, patvirtintais Laboratorijos direktoriaus įsakymais;
		18. Šiomis Taisyklėmis ir kitais teisės aktais.
	3. Vartojamos sąvokos:
		1. **asmens duomenys** – bet kuri informacija, susijusi su fiziniu asmeniu – duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta pasinaudojant tokiais duomenimis kaip asmens kodas, vienas arba keli asmeniui būdingi fizinio, fiziologinio, psichologinio, ekonominio, kultūrinio ar socialinio pobūdžio požymiai;
		2. **duomenų tvarkymas** – bet kuris su asmens duomenimis atliekamas veiksmas: rinkimas, užrašymas, kaupimas, saugojimas, klasifikavimas, grupavimas, jungimas, keitimas (papildymas ar taisymas), teikimas, paskelbimas, naudojimas, loginės ir (arba) aritmetinės operacijos, paieška, skleidimas, naikinimas ar kitoks veiksmas arba veiksmų rinkinys;
		3. **duomenų subjektas** – darbuotojai, pacientai, kurių ėminius dėl klinikinių tyrimų atlikimo siunčia sveikatos priežiūros įstaigos, klientai, kurie kreipiasi dėl klinikinių tyrimo atlikimo ir kiti fiziniai asmenys, kurių duomenis tvarko duomenis valdytojas;
		4. **duomenų tvarkytojas** – juridinis ar fizinis asmuo, Laboratorijos įgaliotas tvarkyti asmens duomenis;
		5. **duomenų valdytojas** – Nacionalinė visuomenės sveikatos priežiūros laboratorija, juridinio asmens kodas 195551983, buveinės adresas Žolyno g. 36, LT-10210 Vilnius.
	4. Kitos Taisyklėse vartojamos sąvokos atitinka BDAR ir ADT vartojamas sąvokas. Taisyklių nuostatos negali plėsti ar siaurinti ADTA taikymo srities bei prieštarauti ADTA nustatytiems asmens duomenų tvarkymo reikalavimams ir kitiems asmens duomenų tvarkymą reglamentuojantiems teisės aktams.
	5. Šios Taisyklės taikomos tvarkant fizinių ir juridinių asmenų duomenis automatiniu būdu, taip pat ir neautomatiniu būdu tvarkant asmens duomenų susistemintas rinkmenas.
	6. Šių taisyklių 9, 11 ir 12 punktuose nurodyti automatiniu būdu tvarkomi asmens duomenys: priskiriami pirmajam saugumo lygiui.
	7. Šių Taisyklių 10 punkte nurodyti automatiniu būdu tvarkomi asmens duomenys priskiriami trečiajam saugumo lygiui.

## II SKYRIUS

**ASMENS DUOMENŲ TVARKYMO TIKSLAI**

* 1. Laboratorijos duomenų subjekto asmens duomenys tvarkomi:
		1. darbuotojo ir pretendento pagal Pareigybių, dėl kurių rengiamas konkursas – vidaus administravimo tikslu;
		2. pacientų, kurių ėminius dė1 klinikinių tyrimų atlikimo siunčia sveikatos priežiūros įstaigos ir klientų, kurie kreipiasi dėl klinikinio tyrimo atlikimo – sveikatos priežiūros paslaugų teikimo tikslu;
		3. kitu visuomenės sveikatos priežiūros paslaugų teikimo tikslu;
	2. Laboratorijai tvarkant duomenis Taisyklių 8.2 papunktyje nurodytu tikslu, renkami ir tvarkomi asmens duomenys: tiriamojo asmens vardas, pavardė, asmens kodas, lytis, gimimo data, gyvenamosios vietos adresas, papildomos žinios apie tiriamąjį, diagnozė, atlikto tyrimo pavadinimas, rezultatas; kliento vardas, pavardė, asmens kodas, lytis, gimimo data, gyvenamosios vietos adresas, mėginį pateikusios įstaigos ir jos atstovo atvežusio mėginį duomenys.
	3. Laboratorijai tvarkant duomenis Taisyklių 8.3 papunktyje nurodytu tikslu, renkami ir tvarkomi asmens duomenys: kliento vardas, pavardė, gyvenamosios vietos adresas, telefono ryšio numeris, elektroninio pašto adresas.
	4. Vaizdo duomenys Laboratorijoje tvarkomi Vaizdo duomenų tvarkymo Nacionalinėje visuomenės sveikatos priežiūros laboratorijoje taisyklėse, patvirtintose Laboratorijos direktoriaus įsakymu „Dėl Vaizdo duomenų tvarkymo Nacionalinėje visuomenės sveikatos priežiūros laboratorijoje taisyklių patvirtinimo“, nustatyta tvarka.

**III SKYRIUS**

**DUOMENŲ VALDYTOJO IR TVARKYTOJO FUNKCIJOS, TEISĖS IR PAREIGOS**

* 1. Duomenų valdytojas turi šias teises:
		1. rengti ir priimti vidinius teisės aktus, reglamentuojančius asmens duomenų tvarkymą;
		2. spręsti dėl asmens duomenų teikimo;
		3. paskirti už asmens duomenų apsaugą atsakingą asmenų ar padalinį;
		4. įgalioti duomenų tvarkytojus tvarkyti asmens duomenis.
	2. Duomenų valdytojas turi šias pareigas:
		1. užtikrinti BDAR, ADTA ir kituose teisės aktuose, reglamentuojančiose asmens duomenų tvarkymą, nustatytus asmens duomenų tvarkymo reikalavimus;
		2. įgyvendinti duomenų subjekto teises BDAR ir ADTA nustatyta tvarka;
		3. užtikrinti asmens duomenų saugumą, įgyvendinant tinkamas organizacines ir technines asmens duomenų saugumo priemones;
		4. duoti duomenų tvarkytojui nurodymus dėl asmens duomenų tvarkymo;
		5. pranešti apie vykdomą asmens duomenų apsaugą Valstybinei duomenų apsaugos inspekcijai (toliau – Inspekcija) Lietuvos Respublikos Vyriausybės (toliau – Vyriausybė) nustatyta tvarka;
		6. gauti Inspekcijos leidimą atlikti asmens duomenų tvarkymo veiksmus BDAR ir ADTA numatytais atvejais.
	3. Duomenų valdytojas atlieka šias funkcijas:
		1. suteikia prieigos teises ir įgaliojimus tvarkyti asmens duomenis;
		2. analizuoja technologines, metodologines ir organizacines asmens duomenų tvarkymo problemas ir priima sprendimus, reikalingus tinkamam asmens duomenų tvarkymui užtikrinti;
		3. teikia metodinę pagalbą darbuotojams ir duomenų tvarkytojams asmens duomenų tvarkymo klausimais;
		4. organizuoja darbuotojų mokymus asmens duomenų teisinės apsaugos klausimais;
		5. vykdo kitas funkcijas, reikalingas įgyvendinti Taisyklių 13-14 punktuose nurodytas duomenų valdytojo teises ir pareigas.
	4. Duomenų tvarkytojas turi šias teises:
		1. teikti duomenų valdytojui pasiūlymus dë1 duomenų tvarkymo techninių ir programinių priemonių gerinimo;
		2. rengti ir įgyvendinti duomenų tvarkymo techninių ir programinių priemonių kūrimo ir plėtros planus;
		3. reikalauti iš asmens, kuriems suteikta prieiga prie asmens duomenų, kad būtų laikomasi Taisyklėse nustatytų duomenų saugos reikalavimų ir kitų asmens duomenų saugą reglamentuojančių teisės aktų.
	5. Duomenų tvarkytojas turi šias pareigas:
		1. apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo;
		2. numatyti ir įgyvendinti priemones, mažinančias duomenų atskleidimo ir praradimo riziką ir užtikrinančias prarastų duomenų atkūrimą ir duomenų apsaugą nuo klastojimo;
		3. užtikrinti, kad asmens duomenys būtų tvarkomi vadovaujantis Taisyklėmis, BDAR, ADTA ir kitais asmens duomenų apsaugą reglamentuojančiais teisės aktais.
	6. Duomenų tvarkytojas užtikrina, kad būtų įgyvendintos organizacinės ir techninės duomenų apsaugos priemonės ir užtikrintas tokių priemonių laikymasis, įskaitant ir šiose Taisyklėse aptartas organizacines ir technines duomenų saugumo užtikrinimo priemones.
	7. Laboratorija, sudarydama sutartį su duomenų tvarkytoju, be kita ko nurodo, kad duomenų tvarkytojas privalo užtikrinti Laboratorijos perduodamų tvarkyti duomenų konfidencialumą, o ketindamas tvarkymui pasitelkti trečiuosius asmenis, Duomenų tvarkytojas privalo gauti išankstinį rašytinį Laboratorijos pritarimą.

## IV SKYRIUS

**ASMENS DUOMENŲ TEIKIMAS IR (ARBA) GAVIMAS**

* 1. Taisyklių 9 punkte nurodyti asmens duomenys gaunami tiesiogiai iš darbuotojų ir pretendentų, ADTAĮ 5 straipsnio I dalies 3 punkte nustatytu pagrindu. Darbuotojų asmens duomenys surenkami iš jų pateiktų dokumentų. Pretendento asmens duomenys surenkami iš jų pateiktų dokumentų ir pateikus užpildyti pretendento anketą. Šių duomenų Laboratorija neperduoda jokiems duomenų gavėjams, išskyrus įstatymų numatytus atvejus, kai toks perdavimas būtų sąlygotas teisės aktų ar teismo, kitos institucijos privalomo sprendimo.
	2. Taisyklių 11 punkte nurodyti asmens duomenys gaunami tiesiogiai fizinių asmenų ADTAĮ 5 straipsnio l dalies 1 ir 3 punktuose nustatytais pagrindais ir tvarka.
	3. Laboratorija duomenų subjektų duomenis duomenų gavėjams teikia nepažeidžiant BDAR, teisės aktuose įtvirtintų reikalavimų ir asmens duomenų konfidencialumo užtikrinimo.
	4. Asmens duomenų teikimas valstybės ar savivaldybės institucijoms ir įstaigoms, kai šios institucijos ir įstaigos pagal konkretų paklausimą gauna asmens duomenis įstatymų nustatytoms kontrolės funkcijoms atlikti, nelaikytinas duomenų teikimu duomenų gavėjams.

## V SKYRIUS

**ASMENS DUOMENŲ TVARKYMO REIKALAVIMAI**

* 1. Laboratorijos darbuotojai, pradėdami dirbti Laboratorijoje, pasirašo įsipareigojimą saugoti asmens duomenis (1 priedas) ir atlikdami savo funkcijas ir tvarkydami asmens duomenis, privalo laikytis pagrindinių asmens duomenų tvarkymo reikalavimų:
		1. asmens duomenys renkami šių Taisyklių 8 punkte apibrėžtais tikslais ir po to tvarkomi su šiais tikslais suderintais būdais BDAR nustatyta apimtimi ir tvarka;
		2. asmens duomenys tvarkomi tiksliai, sąžiningai ir teisėtai;

23.3 asmens duomenys tvarkomi pagal BDAR, ADTAĮ ir kituose atitinkamą veiklą reglamentuojančiuose teisės aktuose nustatytus asmens duomenų tvarkymo reikalavimus.

* 1. Asmens duomenys saugomi ne ilgiau, negu to reikalauja duomenų tvarkymo tikslai.
	2. Laboratorija įgyvendina šiose Taisyklėse nurodytas organizacines ir technines asmens duomenų saugumo priemones, skirtas apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo.
	3. Pasikeitus duomenų subjekto asmens duomenims ir duomenų subjektams apie tai raštu informavus Laboratoriją, toks duomenų subjekto raštas įdedamas į bylą, o automatinėse duomenų rinkmenose ir duomenų bazėse duomenys atnaujinami, ištrinant neaktualius asmens duomenis ir įrašant aktualius duomenis.
	4. Naikinant dokumentus, kurių saugojimo terminas yra pasibaigęs, Laboratorijos dokumentai, kuriuose nurodomi asmens duomenys bei jų kopijos turi būti sunaikinti taip, kad šių dokumentų nebūtų galima atkurti ir atpažinti jų turinio.

## VI SKYRIUS

**DUOMENŲ SUBJEKTO TEISIŲ ĮGYVENDINIMAS**

* 1. Duomenų subjektas turi teises ir pareigas numatytas BDAR ir ADTĮ.
	2. Informacija duomenų subjektui, atsižvelgiant į jo prašymą, gali būti teikiama tik Laboratorijoje nustatyta tvarka.
	3. Laboratorija turi teisę motyvuotai atsisakyti įgyvendinti duomenų subjekto teises, esant ADTAĮ 23 straipsnio 2 dalyje numatytoms aplinkybėms.
	4. Duomenų subjektas gali skųsti Laboratorijos veiksmus (neveikimą) teisės aktų nustatyta tvarka ir terminais.

## VIII SKYRIUS

## BAIGIAMOSIOS NUOSTATOS

1. Duomenų valdytojo ar duomenų tvarkytojo darbuotojai, turintys prieigos teisę prie asmens duomenų, pastebėję asmens duomenų saugumo pažeidimus (veiksmus ar neveikimą, galinčius sukelti ar sukeliančius grėsmę asmens duomenų saugumui) turi informuoti asmens duomenų apsaugos pareigūną.
2. Darbuotojai, kurie yra įgalioti tvarkyti asmens duomenis arba eidami savo pareigas juos sužino, privalo laikytis šių Taisyklių, pagrindinių asmens duomenų tvarkymo reikalavimų bei konfidencialumo ir saugumo reikalavimų, įtvirtintų BDAR ir ADTA ir šiose Taisyklėse. Darbuotojai pažeidę Taisykles ir (ar) BDAR, ar ADTA atsako teises aktų nustatyta tvarka.
3. Patvirtinus Taisykles, darbuotojai su jomis supažindinami dokumentų valdymo sistemoje „KONTORA“. Priėmus naują darbuotoją, jis su Taisyklėmis supažindinamas pirmąją jo darbo dieną. Už supažindinimą su Taisyklėmis atsakingas atitinkamo skyriaus vedėjas.
4. Taisyklės ne rečiau kaip kartą per 2 metus peržiūrimos ir, reikalui esant ar pasikeitus asmens duomenų tvarkymą reglamentuojantiems teisės aktams, atnaujinamos.

|  |  |
| --- | --- |
|  | Asmens duomenų tvarkymo Nacionalinėje visuomenės sveikatos priežiūros laboratorijoje taisyklių1 priedas |

**(Įsipareigojimo saugoti asmens duomenis forma)**

**ĮSIPAREIGOJIMAS SAUGOTI ASMENS DUOMENIS**

|  |
| --- |
|  |
| (data) |
| (vieta) |

**Aš esu susipažinęs(-usi)** su Lietuvos Respublikos asmens duomenų teisinės apsaugos įstatymu ir Nacionalinės visuomenės sveikatos priežiūros laboratorijos (toliau – Laboratorija) direktoriaus patvirtintomis Asmens duomenų tvarkymo Nacionalinėje visuomenės sveikatos priežiūros laboratorijoje taisyklėmis ir įsipareigoju jų laikytis.

**Aš žinau:**

* kad Laboratorijos darbuotojai, einantys su asmens duomenų tvarkymu susijusias tarnybines pareigas, privalo saugoti jiems patikėtus asmens duomenis. Asmenims, pažeidusiems Asmens duomenų teisinės apsaugos įstatymą, taikoma Lietuvos Respublikos įstatymuose nustatyta atsakomybė;

**Aš suprantu:**

* kad tvarkant asmens duomenis, jų negalima atskleisti ar perduoti neįgaliotiems asmenims ar institucijoms;
* kad draudžiama perduoti neįgaliotiems asmenims slaptažodžius ir kitus duomenis, leidžiančius programinių ir techninių priemonių pagalba sužinoti asmens duomenis ar kitaip sudaryti sąlygas susipažinti su asmens duomenimis;

**Aš esu informuotas:**

* kad už šio įsipareigojimo nesilaikymą ir Lietuvos Respublikos asmens duomenų teisinės apsaugos įstatymo pažeidimą turėsiu atsakyti pagal galiojančius Lietuvos Respublikos įstatymus;
* kad asmuo, patyręs žalą dėl neteisėto asmens duomenų tvarkymo arba kitų, Laboratorijos, kaip duomenų valdytojo, veiksmų ar neveikimo, turi teisę reikalauti atlyginti jam padarytą turtinę ar neturtinę žalą;
* kad Laboratorija, atlyginusi neteisėtu asmens duomenų tvarkymu asmeniui padarytą žalą, turi teisę įstatymų nustatyta tvarka išsireikalauti patirtus nuostolius iš asmens duomenis tvarkančio darbuotojo, dėl kurio kaltės atsirado tokia žala;
* kad šis įsipareigojimas galios visą mano darbo Laboratorijoje laikotarpį, taip pat ir pasibaigus šiems darbo santykiams.

|  |  |  |
| --- | --- | --- |
| (parašas)  |  | (vardas, pavardė) |